Rustam Qosimov. Qosimov Rustam Sobirovich — Oʻzbekiston Prezidentining Jamoat va diniy tashkilotlar bilan aloqalar boʻyicha davlat maslahatchisi, Oʻzbekiston xalqaro islom akademiyasi sobiq rektori. Biografiyasi. 2001-2004 — Oʻzbekiston Respublikasi Oliy va oʻrta maxsus taʼlim vazirining birinchi oʻrinbosari. 2004-yil 12-mayda Oʻzbekiston Respublikasi Oliy va oʻrta maxsus taʼlim vaziri etib tayinlangan. 2004-yil 13-oktabrdan 2009-yilgacha shuningdek — Oʻzbekiston Bosh vazirining taʼlim, sogʻliqni saqlash, ijtimoiy soha va yoshlar siyosati boʻyicha oʻrinbosari. 2009-2011-yillar — Jahon iqtisodiyoti va diplomatiya universiteti rektori. 2011-2016-yillar — Oʻzbekiston kasaba uyushmalari federatsiyasi kengashi aʼzosi. 2016-yil 16-sentabrda yana Oʻzbekiston Bosh vazirining taʼlim, sogʻliqni saqlash, ijtimoiy soha va yoshlar siyosati boʻyicha oʻrinbosari — Oʻzbekiston Respublikasi Oliy va oʻrta maxsus taʼlim vaziri etib tayinlangan. 2017-yil 21-iyundan 2018-yilgacha — Oʻzbekiston Prezidentining fan, taʼlim, sogʻliqni saqlash, sport boʻyicha davlat maslahatchisi, Davlat va jamiyat qurilishi akademiyasi rektori. 2018-2021 — Oʻzbekiston Prezidentining jamoat va diniy tashkilotlar bilan aloqalar boʻyicha davlat maslahatchisi. 2019-2021 — Oʻzbekiston xalqaro islom akademiyasi rektori. 2021-yil 6-mayda vafot etgan.